  Наталья Тетерина Ижкарлы тужгес умойзэ кункрезез быръёнъя вожвылъяськонэ 59 уж сётэмын. Со сярысь иворъёсъя «Удмуртия» агентстволы карлэн пресс-службаез вераз. Толон, 19-тӥ куарусёнэ, ужъёсты учкон вакытэз 31-тӥ коньывуонозь кузятӥзы шуыса тодмо луиз. Азьвыл вожвылъяськонлы йылпумъянъёс 31-тӥ гудырикошконозь лэсьтозы шуыса малпамын вал. Ижкарлэн пресс-службаез валэктэмъя, воштӥськонъёс куриськонъёслэн трослыкенызы но жюрилэн ваньмымтэеныз герӟаськемын. Конкурсэ пыриськись ужъёсты учкон понна чакламлэсь тросгес дыр кулэ луиз. Кар администрацилэн ёзчиез пусйиз, вожвылъяськонлэн куашкамез сярысь вераськон уг мыны. Ужрад малпамъя ортче. Тегъёс: Лулчеберет Ижкар Удмуртия Мерлык  